2018. gada 16. oktobrī Noteikumi Nr. 636

Rīgā (prot. Nr. 48 9. §)

**Grozījumi Ministru kabineta 2016. gada 15. jūlija noteikumos Nr. 483 "Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 15. jūlija noteikumos Nr. 483 "Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanas noteikumi" (Latvijas Vēstnesis, 2016, 141., 184. nr.; 2017, 133. nr.) šādus grozījumus:

1. Izteikt 12.1.1. apakšpunktu šādā redakcijā:

"12.1.1. audzēkņu skaits, kas iesaistīti darba vidē balstītās mācībās Eiropas Sociālā fonda atbalsta ietvaros, – 3 150, tai skaitā 756 līdz 2018. gada 31. decembrim;".

2. Svītrot 12.2.1. apakšpunktā vārdus "vai māceklībā".

3. Aizstāt 12.3. apakšpunktā skaitli "6 581 145" ar skaitli "3 109 508".

4. Izteikt 27.9.1.1. apakšpunktu šādā redakcijā:

"27.9.1.1. izmaksas, kas saistītas ar apdrošināšanu pret nelaimes gadījumiem, civiltiesiskās apdrošināšanas izmaksas, normatīvajos aktos par darba aizsardzības prasībām, lietojot individuālos līdzekļus, paredzēto individuālo aizsardzības līdzekļu izmaksas, uzsākot darbu, vakcinācijas izmaksas, ja nepieciešams, un normatīvajos aktos par obligātajām veselības pārbaudēm paredzēto veselības pārbaužu izmaksas, nepārsniedzot kopējo izmaksu apmēru 225 *euro* uz vienu projektā iesaistīto izglītojamo mācību gadā, līdz vienas vienības izmaksu metodikas apstiprināšanai. Pēc vienas vienības izmaksu metodikas apstiprināšanas šajā apakšpunktā minētajām izmaksām tiek piemēroti vienas vienības izmaksu metodikā ietvertie nosacījumi, izņemot civiltiesiskās apdrošināšanas izmaksas un normatīvajos aktos par obligātajām veselības pārbaudēm paredzētās veselības pārbaužu izmaksas, kas tiek segtas atbilstoši faktiski veiktajiem izdevumiem;".

5. Izteikt 27.10.1.1. apakšpunktu šadā redakcijā:

"27.10.1.1. izmaksas, kas saistītas ar apdrošināšanu pret nelaimes gadījumiem, civiltiesiskās apdrošināšanas izmaksas, normatīvajos aktos par darba aizsardzības prasībām, lietojot individuālos līdzekļus, paredzēto individuālo aizsardzības līdzekļu izmaksas, uzsākot darbu, vakcinācijas izmaksas, ja nepieciešams, un normatīvajos aktos par obligātajām veselības pārbaudēm paredzēto veselības pārbaužu izmaksas, nepārsniedzot kopējo izmaksu apmēru 225 *euro* uz vienu projektā iesaistīto izglītojamo mācību gadā, līdz vienas vienības izmaksu metodikas apstiprināšanai. Pēc vienas vienības izmaksu metodikas apstiprināšanas šajā apakšpunktā minētajām izmaksām tiek piemēroti vienas vienības izmaksu metodikā ietvertie nosacījumi, izņemot civiltiesiskās apdrošināšanas izmaksas un normatīvajos aktos par obligātajām veselības pārbaudēm paredzētās veselības pārbaužu izmaksas, kas tiek segtas atbilstoši faktiski veiktajiem izdevumiem;".

Ministru prezidents Māris Kučinskis

Izglītības un zinātnes ministrs Kārlis Šadurskis